Tampisin küpsised kausis pudrunuiaga peenikeseks puruks, segasin sulatatud võiga ja surusin saadud segu küpsetuspaberiga kaetud lahtikäiva koogivormi (22 cm) põhja ja äärtele. Panin põhja 30 minutiks külmkappi. Täidise jaoks mikserdasin toasooja toorjuustu, kodujuustu, suhkru ja riivitud sidrunikoore ühtlaseks. Lisasin ühkshaaval munad ning seejärel hapukoore ja  sidrunimahla. Valasin täidise koogipõhjale ning küpsetasin 160-kraadises ahjus umbes poolteist tundi. Lülitasin ahju välja, jätsin ukse irvakile ja koogi ahju jahtuma. Hiljem tõstsin koogi külma. Juustukook on parim järgmisel (isegi ülejärgmisel) päeval. Enne serveerimist kaunistasin koogi värskete maasikatega. Osa maasikatest võib vähese suhkruga katki hõõruda ja koogi kõrvale kastmena serveerida.